NARVA LINNAVALITSUS






Eelnõu

KORRALDUS

Narva






„       “ …………..2012   nr.  ........

Riigihanke "Narva lossipargi haljastus- ja heakorrastustööd" avatud hankemenetluse korraldamine

1. Asjaolud ja menetluse käik

Projekt "Unikaalse Eesti ja Vene kindluste ansambli kui ühtse turismitoote arendamine. 2. etapp / Est-Rus Fort Tour-2" sai toetuse detsembris 2011 Euroopa naabrus- ja partnerlusinstrumendi Eesti-Läti-Vene piiriülese koostöö programmist 2007-2013. Narva linna poolt projekti teostajaks on Narva Linna Arenduse- ja Ökonoomika Amet  ning partneriks on Narva Muuseum. Projekti raames kavandatakse teostada Lossipargi rekonstrueerimistöid (sh Lossipargi haljastamine, korrastamine, linnusesse juurdepääsu teede ehitamine, laste mänguväljaku rajamine, purskkaevu restaureerimine ning viitade, stendide ja infotahvlite paigaldamine).

Narva linna osalus projektis on kinnitatud Narva Linnavolikogu 25.11.2010.a. otsusega nr 170 "Projekti "Unikaalse Eesti ja Vene kindluste ansambli kui ühtse turismitoote arendamine: Juurdepääsu parendamine. EstRusFortTour- 2. etapp" teostaja määramine, sildfinantseerimise ja omafinantseeringu kinnitamine". Vastavalt projekti eelarvele on ehitustööde hankelepingu eeldatavaks maksumuseks 592 198 eurot (käibemaksuta). Kuna eeldatav maksumus ületab riigihanke hankemenetluse korraldamise kohustuse maksumuse siseriiklikku piirmäära (2012. aastal KOV alustatud ehitustööde riigihanke korral alates 250 000 eurost, kuid alla 5 000 000 euro), teeb Narva Muuseum ettepaneku algatada ehitustööde tellimiseks riigihanke avatud hankemenetlus riigihangete seaduses sätestatud korras.

Hankedokumendid on kooskõlastatud vastavalt Narva Linnavalitsuse 08.03.2006.a. määruse nr 298 "Riigihangete läbiviimise reglement" §-des 4 ja 5 sätestatule, Narva Linnavalitsuse 29.12.2005.a. korraldusega nr 1400-k "Riigihanke konkursikomisjoni koosseisu kinnitamine" moodustatud, riigihanke konkursikomisjoni esimehega.

2. Õiguslikud alused

Riigihangete seaduse (RHS) §10 lg 1 p 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija.

RHS §15 lg 1 p 2 sätestab, et 2008. aastal ja hiljem alustatud riigihangete puhul on riigihanke korraldamise piirmääraks ehitustööde korral 250 000 eurot.

Vastavalt Narva Linnavalitsuse 08.03.2006.a. määruse nr 298 "Riigihangete läbiviimise reglement" §-le 6 riigihanke pakkumismenetlus algatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega.

3. Otsus

3.1 Algatada ehitustööde riigihanke "Narva lossipargi haljastus- ja heakorrastustööd" avatud hankemenetlus vastavalt juurdelisatud riigihanke hankedokumentidele.

3.2 Määrata ülalnimetatud riigihankes hankijaks Narva Muuseum ning riigihanke eest vastutavaks isikuks direktor Andres Toode

3.3 Volitada Narva Muuseumi direktorit sõlmima edukaks tunnistatud pakkumuse esitanud pakkujaga ehitustööde hankeleping.

4. Rakendamissätted

4.1 Korraldus jõustub seadusega sätestatud korras.

4.2 Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

